Document ID: 32009D0248

KOMISSION PÄÄTÖS,
tehty 18 päivänä maaliskuuta 2009,
komission päätöksen 2008/185/EY muuttamisesta siltä osin kuin on kyse eläinten terveyttä koskevista vaatimuksista sikojen kaupassa Aujeszkyn taudista vapaiden jäsenvaltioiden tai niiden alueiden välillä
(tiedoksiannettu numerolla K(2009) 1687)
(ETA:n kannalta merkityksellinen teksti)
(2009/248/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 10 artiklan 2 kohdan,
sekä katsoo seuraavaa:
(1)
Direktiivissä 64/432/ETY säädetään perusteet jäsenvaltion tai sen alueen hyväksymiseksi tietystä tartuntataudista, kuten Aujeszkyn taudista, vapaaksi. Kyseisessä direktiivissä säädetään myös, että yleiset tai erityiset lisätakeet, joita voidaan edellyttää yhteisön sisäisessä kaupassa kyseisten jäsenvaltioiden ja alueiden kohdalla, vahvistetaan siinä säädettyä menettelyä noudattaen.
(2)
Aujeszkyn tautia koskevista lisätakeista yhteisön sisäisessä sikojen kaupassa ja tähän tautiin liittyvien tietojen antamista koskevista vaatimuksista 21 päivänä helmikuuta 2008 tehdyn komission päätöksen 2008/185/EY liitteessä I (2) on luettelo Aujeszkyn taudista vapaista jäsenvaltioista tai niiden alueista, joissa rokottaminen on kiellettyä.
(3)
Päätöksessä 2008/185/EY vahvistetaan myös kyseiseen tautiin liittyvät lisätakeet sikojen siirroille jäsenvaltioiden välillä. Nämä lisätakeet liittyvät kyseisen jäsenvaltion tai sen alueen tautiasemaan.
(4)
Kyseisten takeiden soveltamisesta saatujen kokemusten myötä on tarpeen selventää, että sikojen siirto Aujeszkyn taudista vapaiden jäsenvaltioiden tai niiden alueiden välillä, joissa rokottaminen on kiellettyä ja jotka on lueteltu päätöksen 2008/185/EY liitteessä I, ei edellytä mitään lisätakeita.
(5)
Päätöstä 2008/185/EY olisi sen vuoksi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2008/185/EY seuraavasti:
1)
Korvataan 1 artiklassa johdantovirke seuraavasti:
”Siitos- tai tuotantosikojen, jotka lähetetään liitteessä I lueteltuihin Aujeszkyn taudista vapaisiin jäsenvaltioihin tai niiden taudista vapaille alueille, on oltava lähtöisin kyseisessä liitteessä mainitusta jäsenvaltiosta tai sen alueelta tai niiden osalta on noudatettava seuraavia lisäedellytyksiä:”
2)
Korvataan 2 artiklassa johdantovirke seuraavasti:
”Teurassikojen, jotka lähetetään liitteessä I lueteltuihin Aujeszkyn taudista vapaisiin jäsenvaltioihin tai niiden taudista vapaille alueille, on oltava lähtöisin kyseisessä liitteessä mainitusta jäsenvaltiosta tai sen alueelta tai niiden osalta on noudatettava seuraavia lisäedellytyksiä:”
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä maaliskuuta 2009.

Labels: 17
0
3
6
18